07/02/2017 | Administración LocalMunicipal
Sada
Alcaldía
Aprobación definitiva da modificación da Ordenanza reguladora da venda ambulante

Aprobada definitivamente polo Pleno da Corporación, en sesión celebrada o día 26-1-2017, a dita modificación, de conformidade co establecido no artigo 70.2 da Lei 7/85, do 2 de abril, Reguladora das Bases do Réxime Local, procédese á publicación íntegra do acordo, que a continuación se transcribe literalmente na súa parte dispositiva, e da modificación correspondente, que entrará en vigor, unha vez pasado o prazo previsto no artigo 65.2 da Lei 7/85, o día seguinte ao da súa inserción no Boletín Oficial da Provincia: 1º.- Aprobar definitivamente a modificación da Ordenanza municipal reguladora da venda ambulante aprobada inicialmente polo Pleno da Corporación na sesión ordinaria de 27-10-2016, desestimando as suxestións presentadas, agás as contidas nos números 1, 2, 3 e 5 do escrito de alegacións do concelleiro sr. Suárez, polo que a modificación, que consiste na nova redacción dos artigos 3 número 2, 4 números 2, 3 e 4, 10, do que se suprime o número 6, 13 número 2 letras h) e i), 15 parágrafo 2º, 16 número 3 letra i), 17 número 1 e Disposición final, queda redactada nos seguintes termos: 2. Autorízase o exercicio da venda ambulante exclusivamente no mercado denominado Feirón a celebrar semanalmente os sábados de 17:00 horas a 20:00 horas na localidade de Sada. O ámbito territorial onde se desenvolve este mercado semanal comprende as rúas Linares Rivas, Praza de España, Oleiros, Pontedeume, Oza, Miño, Bergondo, Pintor Vaamonde, Avda. da Coruña, Praza da Igrexa Nova, Jose Monzo, Portales, Praza da Pescadería, Praciña do Conde, Cortaduria, Avda. da Mariña e 1ª Travesia da Obra, distribuíndose o ámbito territorial en catro cadrantes tal como sigue: Cuadrante I: Comprende as rúas Praza de España, Linares Rivas, Oleiros e 1ª Travesia de La Obra. Cuadrante II: Comprende as rúas Rúas Praza da Igrexia Nova, Oza dos Ríos, Pontedeume (Ata altura do nº 7) Cuadrante III: Comprende as rúas: Pontedeume (dende o nº9), Bergondo, Miño, Avda. da Coruña, Pintor Vaamonde. Cuadrante IV: Comprende as rúas Praciña do Conde, Jose Monzo, Portales, Praza da Pescaderia, Avda. da Mariña.”.- 2. As operacións de descarga e instalación dos postos haberán de efectuarse entre as 14,30 horas e as 17:00 horas. A fin de evitar, na medida do posible, molestias aos veciños e comercio local a instalación dos postos se fará de forma graduada, e por cadrantes: Cuadrante I, de 14:30 a 15:00 h. Cuadrante II, de 15:15 a 15:45 h. Cuadrante III, de 16:00 a 16:30 h. Cuadrante IV, de 16:30 a 17:00 h. A desmontaxe e retirada dos postos efectuarase a partir das 20:00 horas en inverno e a partir das 21:00 horas en verán, no prazo máximo de unha hora, deixando o lugar en perfecto estado de limpeza.3. Os postos distribuídos nas rúas en que se celebra o Feirón pertencerán a algunha das seguintes catro modalidades de posto: Tipo A): 3x2 m Tipo B): 5x2 m Tipo C): 8x2 m Tipo D): Tipo especial 4. As dimensións dos postos desmontables non excederán en ningún caso de 2 m de fondo e 8 metros de fronte, a excepción dos postos situados na rúa Oleiros, que debido ao ancho de vía non poderán exceder de 1,5 m de fondo. Os comerciantes que opten pola modalidade de posto Tipo especial, deberán acreditar na súa solicitude a necesidade de optar a este tipo. O Concello reservará determinada superficie de solo para a instalación de postos adxudicados temporalmente, atendendo a criterios de orixinalidade do produto ofertado, razón de tempada por cultivo, interese xeral ou necesidade pública”.- 1. As autorizacións, que serán concedidas pola Alcaldía, están suxeitas á comprobación polo Concello do cumprimento polo peticionario dos requisitos esixidos por esta Ordenanza e pola restante normativa de aplicación.2. A concesión das autorizacións efectuarase pola orde de presentación de solicitudes, consonte coa dispoñibilidade de espazo existente.3. Non se concederá máis dunha autorización ao nome dunha mesma persoa física ou xurídica.4. Antes da adxudicación nun mercado periódico dun posto a un novo titular, deberán resolverse as peticións de traslado ou permuta de postos que formulen os vendedores xa situados, evitándose, en todo caso, a concentración de postos dun mesmo tipo e debendo constar, no caso das permutas, o consentimento dos titulares do postos obxecto da mesma.5. Os comerciantes que solicitasen un posto nun mercado periódico e non se lles concedeu pasarán a formar parte dunha bolsa para cubrir de forma provisional as baixas que se produzan ao longo do ano natural, ata a nova adxudicación”. 2. Son causas de revogación da autorización, previa audiencia do titular e resolución da Alcaldía, entre outras as seguintes: a) Desaparición das circunstancias que motivaron o seu outorgamento ou a aparición doutras que, de existir, xustificarían a súa denegación. b) Concorrencia de causas de utilidade pública ou interese xeral, tales como a execución de obras ou reestruturación dos emprazamentos nos que se sitúe o mercado, ou por incompatibilidade sobrevida da instalación con outros servizos e obras que se estean executando na zona. c) Por supresión do propio mercado ou feira ou redución da súa capacidade. d) O incumprimento das condicións fixadas na licenza que dean lugar á súa revogación, previa tramitación do expediente administrativo, con audiencia ao interesado. e) A non utilización do posto durante 3 días de feirón consecutivos ou 8 alternos nun ano, sen causa xustificada. f) A reiterada falta de limpeza do posto e do seu entorno, unha vez finalizado o mercado. g) A ocupación do posto por persoa non autorizada conforme ao disposto nesta Ordenanza. h) A falta de pago das taxas municipais correspondentes á autorización. i) Suporá a perda da autorización de forma inmediata temporalmente o feito de estar inmerso en dilixencias policiais pola comisión dun presunto delito relativo á propiedade industrial do artigo 274.2 da Lei Orgánica 1/2015, de 30 de marzo, do Código Penal”.- A Policía Local e os Vixiantes do Feirón velarán polo mantemento da orde e polo cumprimento do disposto nesta ordenanza e na restante normativa aplicable”.- 1. As infraccións leves poderán ser sancionadas con apercibimento ou multa de ata 300 euros. As infraccións graves sancionaranse con multa de 301 a 900 euros e prohibición do exercicio da venda ambulante durante dúas xornadas. As faltas moi graves sancionaranse con multas de 901 a 1.500 euros. Como sanción accesoria poderá acordarse a revogación da autorización para exercer a venda ambulante para o caso de infraccións graves e moi graves”.- Esta ordenanza, que foi aprobada polo Pleno da Corporación en sesión celebrada o día 26 de xaneiro de 2017, entrará en vigor unha vez publicado enteiramente o seu texto no Boletín Oficial da Provincia e transcorrido o prazo de quince días ao que se refiren os artigos 70.2 e 65.2 da Lei 7/1985, do 2 de abril, Reguladora das Bases de Réxime Local”.- 2º.- Publicar integramente o texto da ordenanza aprobada no Boletín Oficial da Provincia, para a súa entrada en vigor unha vez que transcorra o prazo ao que se refire o artigo 70.2 en relación co artigo 65.2 da Lei 7/1985, de 2 de abril>>. Por tratarse dunha disposición administrativa de carácter xeral, non procede contra a mesma recurso en vía administrativa, se ben os interesados poderán interpoñer recurso contencioso-administrativo no prazo de dous meses, contados a partir do día seguinte ao da publicación deste anuncio no Boletín Oficial da Provincia, perante a Sala do Contencioso Administrativo do Tribunal Superior de Xustiza de Galicia. Poderán, así mesmo, interpoñer calquera outro recurso que estimen procedente. Sada, 1 de febreiro de 2017 O alcalde, Asdo.: Óscar Benito Portela Fernández